Rakvere Ringkonnakohus

Rakvere Ringkonnakohus oli Eesti kohtusüsteemi 2. astme kohus asukohaga Rakveres.

1. detsembril 1993 asutati Viru Ringkonnakohus, mis tegeles teise astme kohtuna apellatsiooni korras läbi Viru Maakohtu kohtulahendite peale esitatud apellatsioonkaebuste, erikaebuste ja protestide läbivaatamisega.

Viru Ringkonnakohus likvideeritiViru ringkonnakohus lõpetab õiguse mõistmise, www.postimees.ee 1. jaanuaril 2009.

 Ajalugu 
 Rakvere-Paide Rahukogu 
Tsaariaegsete ringkonnakohtute ja rahukogude liitmisel moodustati neli rahukogu: kaasa arvatud Rakvere-Paide rahukogu. Alates kohtu asutamisest loodi Eesti Ajutise Valitsuse määrusega 2. detsembrist 1918, esimene avalik kohtuistung peeti 16. märtsil 1919. 7. märtsil 1919. aastal laiendati Rakvere-Paide rahukogu tööpiirkonda Narva linna ning võimalikul korral Eestimaa külge liidetavate Jamburi ja Oudova maakondade osadega.Ajutise Walitsuse määrus, Riigi Teataja, nr. 14, 7 märts 1919

Kohtu esimehed olid Tõnis Kalbus (25. november 1918 – 25. juuni 1919), Mihkel Klaassen (24. aprill 1919 – 11. detsember 1922), Jaan Sass ja Bernhard Rosenbaum (1941).

Pärast 1. detsembrit 1924 asutati kohtutegelastest Kaitseliidu Viru maleva Rakvere I malevkonna koosseisus Kaitseliidu üksus.

 Rakvere ringkonnakohus 
1935. aasta kohtureformiga muudeti ära senised ringkonnakohtute liitnimetused, Rakvere-Paide rahukogu nimeks sai Rakvere ringkonnakohus.Eesti kohtute ajalooline päev, Postimees 31.01.1935, lk 3.)

Rakvere Ringkonnakohtu ringkondades töötasid:

 Narva 1. jaoskonnakohtunik Konstantin Kallismaa Valge 7
 Narva 2. jaoskonnakohtunik Harald Hallik Posti 36
 Rakvere 1. jaoskonnakohtunik Heinrich Viidekop Tallinna 47
 Rakvere 2. jaoskonnakohtunik August Värava Tallinna 47
 Tapa jaoskonnakohtunik Oskar Linno Pikk 25
 Lüganuse jaoskonnakohtunik Richard Tiit Lüganuse
 Paide jaoskonnakohtunik Ado Külaots Rüütli 8
 Järva-Jaani jaoskonnakohtunik Järva-Jaani
 Jõhvi jaoskonnakohtunik Narva 9
 Väike-Maarja jaoskonnakohtunik Kaarma asundus

1940. aastal kuulusid kohtu koosseisu esimees ja tsiviilosakonna esimees Ülo Vahtrik, abiesimees ja kriminaalosakonna esimees Karl Eenmaa, Felix Hallik, Mihkel Hurt, Kustav Kuuskvere, Friedrich Puusepp, Karl Viilu, Nikolai Tenneberg ja Aleksander Luik.

Eesti NSV Ülemnõukogu Presiidiumi 16. novembri 1940. aasta seadlusega, kujundati ümber kehtiv kohtute süsteem ja ringkonnakohtud muudeti samanimelisteks kohtuteks esimese ja teise kohtuastme asjade arutamiseks..ENSV Teataja 1940 nr 45 art 523 Eesti NSV Rahvakomissaride Nõukogu 19. detsembri 1940 määrusega määrati Rakvere Ringkonnakohtu asukohaks – Rakvere,  Rakvere 1.–3., Väike-Maarja, Lüganuse, Jõhvi, Iisaku, Narva 1.–3., Paide, Türi, Järva-Jaani ning Tapa rahvakohtujaoskondadest.ENSV Teataja 1940 nr 68 art 914

 Viited 

 Kirjandus 
 Rakvere kohus 10 aastane. Virumaa Teataja, 29. jaanuar 1929, nr. 12, lk 3.

Kategooria:Eesti kohtud
Kategooria:Rakvere ajalugu
Kategooria:Viru maakond
Kategooria:Järva maakonna ajalugu